Den unge angriber Lukas Spalvis sikrede AaB sejren i fredagens testkamp mod tyske Velbert.

Den Litauiske U21-landsholdsspiller er netop blev forfremmet til AaB?s førstehold, og det takkede han pænt for i kampen mod SVVg Velbert på træningslejren i Tyskland. Efter flere chancer i første halvleg til blandt andet Jeppe Curth, var det Spalvis der fik AaB foran både til 1-0 og til 2-0. Scoringerne faldt i anden halvleg, hvor cheftræner Kent Nielsen havde benyttet pausen til hele ni udskiftninger, så der var spilletid til alle mand i kampen. Næste træningskamp finder sted søndag, hvor AaB møder bundesligaoprykkerne fra Eintracht Braunschweig.